《玉蕊仙真图应制 其一》
明代·吴伯宗

璚林玉蕊花如玉，万缕冰丝缀金粟。冷风吹动碧梧英，绣户雕金霭奇馥。

何年此地来仙姝，耸耸女冠三小奴。霓旌羽节云际下，霞绡雾縠空中居。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。